De mest markante gletsjere findes i de polare egne, fx [[Grønlands gletsjere]]. Undersøgelsen af disse startede allerede i det 19. århundrede og fortsatte gennem hele det 20. århundrede. Lidt specielt bør det nævnes, at [[Hinrich Rink|Rink]] har eftervist, hvorledes [[isbjerg]]ene dannes i de såkaldte isfjorde, dvs. [[fjord]]e, hvori store gletsjere kælver.<ref>Rink (1877)</ref> Både [[Spitsbergen]] og [[Alaska]]s gletsjere udviklede sig til turistmål allerede omkring [[1. verdenskrig]]. [[Island]]s gletsjere er kendt for de såkaldte [[jøkelløb]]: når et [[vulkan]]udbrud finder sted under isen, vil en kraftig og pludselig smeltning finde sted, så der opstår voldsomme smeltevandsstrømme, "jøkelløb", som river ismasser, [[grus]] og [[sand]] med sig som en grød.
Klima